
Parlamentul  României

Camera  Deputaţilor

Comisia pentru industrii si servicii






                             Bucureşti, 09.05.2002








                    Nr.23/101/2002

AVIZ

asupra proiectului de Lege privind înfiinţarea, organizarea şi funcţionarea Agenţiei Române pentru Investiţii Străine



În conformitate cu prevederile art.89 şi 107 din Regulamentul Camerei Deputaţilor, Comisia pentru industrii şi servicii a fost sesizată spre dezbatere şi avizare cu proiectul de Lege privind înfiinţarea, organizarea şi funcţionarea Agenţiei Române pentru Investiţii Străine, trimis cu adresa nr.225 din 29 aprilie 2002 şi înregistrat la comisie sub nr.23/101 din 30 aprilie 2002.



Potrivit prevederilor art.60 din Regulamentul Camerei Deputaţilor, comisia a dezbătut proiectul de lege menţionat mai sus în şedinţa din 8 mai 2002.



Membrii comisiei au examinat proiectul de lege, expunerea de motive şi avizul Consiliului Legislativ nr.423 din 29 martie 2002.



În urma dezbaterilor, cu unanimitate de voturi s-a hotărât avizarea favorabilă a proiectului de lege cu următorul amendament:



- la art.2 alin.(1) lit.c):



"c) acţionează, inclusiv prin consultări cu investitorii români şi străini, cu asociaţiile profesionale…"



Amendamentul a fost formulat de domnul deputat Ioan Bivolaru şi motivat prin faptul că, potrivit prevederilor Ordonanţei Guvernului nr.26/2000, termenul juridic este de "asociaţie".



În raport de obiectul şi conţinutul său, proiectul de lege face parte din categoria legilor ordinare.

                    PREŞEDINTE,                                     SECRETAR,

                      István Antal                                       Cristian Buzea

Expert,

Silvia Vlăsceanu
